**"Delo in pridnost so peruti, ki letijo čez reke in gorovja."**

 Johann Fischart

**IRMA LIPOVEC, urednica glasila Tržičan**

V tej številki glasila več prostora namenjamo predstavitvi nekaterih uspehov. Uspehi niso samoumevni, so rezultat sposobnosti, odrekanja in trdega dela.

Ponosni smo lahko na naš, Tržiški muzej. Petletno delo pri prenovi muzejskih zbirk se je obrestovalo. **Valvasorjeva nagrada za enkratne dosežke** je prišla v praveroke.

V Tržiču živijo in delujejo kot prostovoljci ljudje, ki jim je mar za druge. Nekateri delujejo v društvih, veliko pa je takih, ki vsak dan delajo dobra dela, a jih običajno sploh ne opazimo. Vsi prostovoljci ste lahko ponosni, da je Slovenska filantropijapodelila Občini Tržič naziv **Prostovoljstvu prijazno mesto**. To je tudi priznanje za vse nas.

Ob zaključku šolskega leta smo lahko ponosni na **odlične rezultate naših** **osnovnošolcev**. Predstavili smo rezultate, ki so jih na najpomembnejših tekmovanjih dosegli učenci iz vseh treh tržiških osnovnih šol. Iskrene čestitke!

Predstavljamo izjemne glasbene talente, ki so nastopili na prireditvi **To smo mi,** **Tržičani.** So mladi Tržičani, ki so svoj talent s trdim delom nadgradili. Nadaljujejo šolanje. So že prepoznavni v Sloveniji, mnogi so svoje ime in ime Tržiča že ponesli v svet.

Potrudimo se in zavestno opazujmo ljudi. Videli bomo veliko dobrega, lepega, pozitivnega. Glejmo s srcem, le na ta način bomo ohranili mir v njem.